તે બેકાર હોવાના કારણે પોતે એટીએમ ચોરી કરવાના પ્રથમ પ્રયાસ આજથી ચાર વર્ષ પહેલાં કર્યો હતો પરંતુ તેમાં સફળ ન થતાં તેણે ગ્રાઈન્ડર મશીન,બ્લેડ, હથોડી વગેરે ચીજવસ્તુઓ ખરીદી કરી છેલ્લા ચાર વર્ષથી અમદાવાદના પૂર્વ વિસ્તારમાં કુલ નવ એટીએમમાં ચોરી કરી હોવાનું બહાર આવ્યું છે આરોપીએ પૂછપરછમાં જણાવ્યું હતું કે આથી જ ત્રણ દિવસ પહેલા કૃષ્ણનગરના મારુતિ પ્લાઝા ની સામે આવેલા એસબીઆઇના એટીએમ ઉપર પોતાની પત્ની સાથે રેકી કરવા ગયો હતો ત્યારબાદ પોતે એકલો જઈને એટીએમમાં ચોરી કરી હતી અને ચોરીથી મેળવેલા રૂપિયા પૈકીની ૫૦૦ના દરની નોટો પોતાની પત્ની સેજલને આપી હતી જો કે આરોપી યુટ્યુબ પર ઇન્ટરનેટના માધ્યમથી એટીએમ ઓપરેટ કરવાની તથા બીજી તમામ માહિતી મેળવતા હોવાની હકીકત સામે આવી છે જેથી હાલ આરોપીઓની વધુ પૂછપરછ કરીને વધુ તપાસ ક્રાઇમ બ્રાન્ચે હાથ ધરી છે અત્રે ઉલ્લેખનીય છે કે અમદાવાદ શહેરમાં બેકારીનો ભોગ બનેલા એક શિક્ષિત યુવાને ચોરીના રવાડે ચઢી એટીએમમાં ચોરી કરી હોવાનું બહાર આવ્યુ ત્યારે આ શિક્ષિત યુવાનને રોજગારી મળી હોત તો શું ખરેખરમાં તેને ચોરી કરવી પડે ખરી તે સવાલ હાલ ચર્ચાનો વિષય છે.